gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8275, del 17-04-2018 (2018/3093)

Notificació de la sentència dictada en el procediment ordinari número 1728/2015.
--------------------------------------------------------------------------------

### Dades del document

Número de DOGV
:   8275

Data del DOGV
:   17-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3093


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de la sentència dictada en el procediment ordinari número 1728/2015. [2018/3093]  
Enrique Vallés Llorens, lletrat de l'Administració de justícia del Jutjat de Primera Instància número 1, de Gandia, faig saber, que en aquest procediment ordinari número 1728/2015, seguit en el Jutjat de Primera Instància número 1 de Gandia, a instàncies de Santander Consumer Establecimiento Financiero de Crédito, SA, contra Miguel Alfonso Cazco Cárdenas, s'ha dictat la Sentència número 70/2018, de data 21 de març de 2018, la dispositiva de la qual literalment és la següent:  
  
  
«Estime la demanda interposada per la procuradora Ana Tomás Alberola, en nom i representació de Santander Consumer Establecimiento Financiero de Crédito, SA, i condemne el demandat Miguel Alfonso Cazco Cárdenas, a pagar, a l'entitat demandant, la quantitat de dèsset mil set-cents noranta-sis euros amb setanta-un cèntims (17.796,71 euros), més els interessos legals des de la interpel·lació judicial.  
  
Tot això amb expressa imposició de les costes processals a la part demandada.  
Contra aquesta sentència es pot interposar un recurs d'apel·lació.»  
  
  
El recurs d'apel·lació ha d'interposar-se en el termini de vint dies davant d'aquest tribunal, exposant les al·legacions en què es base i els pronunciaments que impugne i amb la constitució d'un dipòsit legal de 50 euros.  
I perquè valga de notificació de forma deguda a Miguel Alfonso Cazco Cárdenas, en ignorat parador, expedisc aquest edicte.  
  
Gandia, 26 de març de 2018.- EL lletrat de l'Administració de justícia: Enrique Vallés Llorens.
Diari Oficial de la Generalitat Valenciana


Sumari del DOGV 8443, del 13-12-2018 (2018/11235)

Notificació de la sentència dictada en el judici verbal número 106/2018.
------------------------------------------------------------------------

### Dades del document

Número de DOGV
:   8443

Data del DOGV
:   13-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/11689


Organisme emissor
:   Jutjat de Primera Instància i Instrucció Número 3 de Mislata

Tipus de document
:   Edicte

Notificació de la sentència dictada en el judici verbal número 106/2018. [2018/11086]  
Natividad Carabal Guaita, lletrada de l'Administració de justícia del Jutjat de Primera Instància i Instrucció número 3 de Mislata (València), mitjançant aquest edicte, faig saber que en aquest jutjat s'ha acordat la publicació d'aquest acte de comunicació:  
Procediment: judici verbal número 106/2018.  
Demandant: Empresa Mixta Aigües de l'Horta, SA.  
Demandat: Rachid Mahanni.  
Acte processal que es publica: Sentència de data 27 de novembre de 2018.  
Objecte: notificació a Rachid Mahanni; actualment es troba en parador desconegut.  
Mode i termini d'impugnació: contra la sentència no es pot interposar cap recurs.  
El text íntegre de la resolució que es publica podrà ser consultat i/o obtindre-se'n una còpia en la Secretaria d'aquest jutjat, en hores d'audiència.  
  
Mislata, 27 de novembre de 2018.- La lletrada de l'Administració de justícia: Natividad Carabal Guaita.
Diari Oficial de la Generalitat Valenciana


Sumari del DOGV 8204, del 03-01-2018 (2018/16)

ACORD de 29 de desembre de 2017, del Consell, d'autorització de l'expedient de rescabalament E.I. 55/2017 per obligacions contretes amb Iberdrola Comercialización de Último Recurso, SAU, en 2014, 2015 i 2016.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8204

Data del DOGV
:   03-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/16


Data del document
:   29-12-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Acord

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

ACORD de 29 de desembre de 2017, del Consell, d'autorització de l'expedient de rescabalament E.I. 55/2017 per obligacions contretes amb Iberdrola Comercialización de Último Recurso, SAU, en 2014, 2015 i 2016. [2018/16]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera de Justícia, Administració Pública, Reformes Democràtiques i Llibertats Públiques, el Consell, prèvia deliberació, en la reunió de 29 de desembre de 2017,  
  
  
ACORDA  
  
Primer  
Autoritzar l'aprovació de l'expedient de rescabalament E.I. 55/2017 per la persona titular de la Conselleria de Justícia, Administració Pública, Reformes Democràtiques i Llibertats Públiques.  
  
Segon  
Autoritzar la imputació al pressupost ordinari de la Conselleria de Justícia, Administració Pública, Reformes Democràtiques i Llibertats Públiques de les obligacions adquirides per import de 27.711,91 euros (IVA inclòs), en favor d'Iberdrola Comercialización de Último Recurso, SAU, per la prestació del servei de subministrament d'energia elèctrica durant diversos períodes englobats entre els mesos d'abril de 2014 i desembre de 2016.  
  
València, 29 de desembre de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8374, del 03-09-2018 (2018/8187)

Informació pública de la modificació de tarifes transitòries a Villanueva de Castellón.
---------------------------------------------------------------------------------------

### Dades del document

Número de DOGV
:   8374

Data del DOGV
:   03-09-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/8187


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de la modificació de tarifes transitòries a Villanueva de Castellón. [2018/8187]  
S'informa per a general coneixement i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que segons comunicació a l'Ajuntament de Villanueva de Castellón de data 3 de juliol de 2018, és procedent actualitzar les tarifes transitòries a l'esmentada població.  
  
Tarifa transitòria I 0,553 euros/mes  
Tarifa transitòria II 0,244 euros/mes  
  
  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública perquè se'n prenga coneixement.  
  
València, 30 d'agost de 2018.- El gerent: Miguel Ángel Ferri Llopis.
Diari Oficial de la Generalitat Valenciana


Sumari del DOGV 8238, del 20-02-2018 (2018/1621)

Desistiment de la licitació número CNMY18/SCAGE/04. Servei d'impremta.
----------------------------------------------------------------------

### Dades del document

Número de DOGV
:   8238

Data del DOGV
:   20-02-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/1621


Data del document
:   19-02-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * contracte de serveis

Desistiment de la licitació número CNMY18/SCAGE/04. Servei d'impremta. [2018/1621]  
L'anunci del procediment de licitació de l'expedient CNMY18/SCAGE/04, Servei d'impremta, va ser publicat al Diari Oficial de la Generalitat Valenciana número 8235, de 15 de febrer de 2018.  
  
Mitjançant la Resolució de la Sotssecretaria de la Conselleria d'Economia Sostenible, Sectors Productius, Comerç i Treball de 9 de febrer de 2019, s'ha resolt, d'acord amb el que estableix l'article 155.4 del Text refós de la llei de contractes del sector públic aprovat pel Reial decret 3/2011, de 14 de novembre, el desistiment del procediment d'adjudicació de l'expedient CNMY18/ SCAGE / 04, per a la contractació del servei d'impremta, ja que no s'ajusta el plec prescripcions tècniques al vigent manual d'identitat visual corporativa de la Generalitat, sense perjudici d'una posterior licitació.  
  
  
València, 19 de febrer de 2018.- La sotssecretària: Concepción del Ruste Aguilar.
Diari Oficial de la Generalitat Valenciana


Sumari del DOGV 8379, del 10-09-2018 (2018/8255)

Citació a termini a les persones interessades en el procediment ordinari número 1/157/2018.
-------------------------------------------------------------------------------------------

### Dades del document

Número de DOGV
:   8379

Data del DOGV
:   10-09-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8255


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació a termini a les persones interessades en el procediment ordinari número 1/157/2018. [2018/8255]  
María Dolores Riquelme Cortado, lletrada de l'Administració de justícia de la Sala Contenciosa Administrativa del Tribunal Superior de Justícia de la Comunitat Valenciana, Secció 1, faig saber, que Quabit Inmobiliaria, SA, ha interposat un recurs contenciós administratiu amb el número 1/000157/2018, contra el Decret 58/2018, de 4 de maig, del Consell, pel qual s'aprova el Pla d'acció territorial de la infraestructura verda del litoral de la Comunitat Valenciana i el Catàleg de platges de la Comunitat Valenciana (PATIVEL), sobre urbanisme i ordenació del territori.  
  
Cosa que es fa pública als efectes que preceptua l'article 47.2 de la llei d'aquesta jurisdicció, i se citen totes aquelles persones que puguen tindre interés legítim a mantindre la resolució impugnada, perquè dins del termini de 15 dies puguen personar-se de forma legal en les actuacions.  
  
València, 7 d'agost de 2018.- La lletrada de l'Administració de justícia: María Dolores Riquelme Cortado.
Diari Oficial de la Generalitat Valenciana


Sumari del DOGV 8279, del 23-04-2018 (2018/3206)

Informació pública de la sol·licitud d'autorització del pla de restauració i del projecte d'abandó de labors de l'explotació de recursos de la secció A, denominada Foia de Poveda, número RCA 737, al terme municipal de Mutxamel. Expedient MIVARI/2013/54/03.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8279

Data del DOGV
:   23-04-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/3206


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització del pla de restauració i del projecte d'abandó de labors de l'explotació de recursos de la secció A, denominada Foia de Poveda, número RCA 737, al terme municipal de Mutxamel. Expedient MIVARI/2013/54/03. [2018/3206]  
Áridos Muchamiel, SLU, CIF P11552661, ha sol·licitat l'autorització del pla de restauració i del projecte d'abandó de labors de l'explotació de recursos de la secció A, de la Llei de mines, denominada Foia de Poveda, número RCA 737, del terme municipal de Mutxamel, província d'Alacant, i consta en l'expedient MIVARI/2013/54/03 el pla de restauració i el projecte d'abandó de labors.  
  
Cosa que es fa pública en compliment del que estableix el Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, a fi que els que es consideren afectats per l'activitat de què es tracta puguen formular per escrit, en el Servei Territorial d'Indústria i Energia d'Alacant, les al·legacions o observacions pertinents, durant el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana.  
  
  
Alacant, 23 de març de 2018.- El cap del Servei Territorial d'Indústria i Energia: Matías Pablo Mas Gisbert.
Diari Oficial de la Generalitat Valenciana


Sumari del DOGV 8361, del 14-08-2018 (2018/7557)

Informació pública de l'aprovació de l'estudi ambiental i territorial estratègic i de la resta de documentació complementària del Pla general estructural.
----------------------------------------------------------------------------------------------------------------------------------------------------------

### Dades del document

Número de DOGV
:   8361

Data del DOGV
:   14-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/7557


Data del document
:   27-07-2018

Organisme emissor
:   Ajuntament de Potries

Tipus de document
:   Anunci

Descriptors 

:   * Potries
    * pla d'urbanisme
    * administració local

Informació pública de l'aprovació de l'estudi ambiental i territorial estratègic i de la resta de documentació complementària del Pla general estructural. [2018/7557]  
Mitjançant l'Acord del Ple de data 26 de juliol, ha sigut aprovat l'estudi ambiental i territorial estratègic, juntament amb la resta de documentació del Pla general estructural d'aquest municipi, i de conformitat amb l'article 53 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, se sotmet a participació pública i consultes per termini de 45 dies hàbils a comptar des de l'endemà de la publicació del present anunci en aquest Diari Oficial de la Generalitat Valenciana.  
Durant aquest termini podrà ser examinat per qualsevol persona interessada en les dependències municipals i en l'adreça electrònica http://potries.org/repartidor/, perquè es formulen les al·legacions que s'estimen pertinents.  
  
Potries, 27 de juliol de 2018.- L'alcaldessa presidenta: M.ª Assumpció Domínguez Medina.
Diari Oficial de la Generalitat Valenciana


Sumari del DOGV 8271, del 11-04-2018 (2018/3303)

RESOLUCIÓ de 27 de març de 2018, de la Conselleria d'Habitatge, Obres Públiques i Vertebració del Territori, relativa al pagament de la fase prèvia a l'ocupació per l'expropiació forçosa de les obres: 31-V-2419. Construcció rotonda CV-686. Accés urbanització Monterrey del Real de Gandia. Expedient 2017-1.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8271

Data del DOGV
:   11-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3303


Data del document
:   27-03-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 27 de març de 2018, de la Conselleria d'Habitatge, Obres Públiques i Vertebració del Territori, relativa al pagament de la fase prèvia a l'ocupació per l'expropiació forçosa de les obres: 31-V-2419. Construcció rotonda CV-686. Accés urbanització Monterrey del Real de Gandia. Expedient 2017-1. [2018/3303]  
Lloc: Ajuntament del Real de Gandia.  
Dia: 24.04.2018.  
Hora: 10.00 a 14.00.  
Les persones interessades hauran d'assistir, proveïdes del document nacional d'identitat i acreditar la titularitat, si no ho han fet en una altra fase del procediment, i si optaren per ser representats per altres persones, aquestes hauran d'acreditar la representació, en la forma establida en l'article 3 de la Llei 39/2015, d'1 d'octubre, del procediment administratiu comú de les administracions públiques.  
Se significa que aquest anunci es publica igualment als efectes establits en l'article 44 de la Llei 39/2015, d'1 d'octubre, del procediment administratiu comú de les administracions públiques, per als interessats que figuren com a desconeguts o amb domicili ignorat.  
  
  
València, 27 de març de 2018.- El secretari autonòmic d'Habitatge, Obres Públiques i Vertebració del Territori, p. d. (D 4/2018, de 26 de març): Josep Vicent Boira Maiques.
Diari Oficial de la Generalitat Valenciana


Sumari del DOGV 8377, del 06-09-2018 (2018/8243)

Informació pública de l'expedient d'ocupació temporal de la forest d'utilitat pública número 76, denominada Penya i Carrús, situada al terme municipal d'Elx, a fi d'instal·lar una canonada subterrània de conducció d'aigua, promogut per la Mancomunitat dels Canals del Taibilla.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8377

Data del DOGV
:   06-09-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/8243


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient d'ocupació temporal de la forest d'utilitat pública número 76, denominada Penya i Carrús, situada al terme municipal d'Elx, a fi d'instal·lar una canonada subterrània de conducció d'aigua, promogut per la Mancomunitat dels Canals del Taibilla.  
 [2018/8243]  
Es tramita en la Direcció Territorial d'Alacant, a sol·licitud de la Mancomunitat dels Canals del Taibilla, l'expedient OCMA-6-2018, de concessió d'ús privatiu del domini públic forestal per a l'ocupació de terrenys en la forest d'utilitat pública número 76 de la província d'Alacant, denominada Penya i Carrús, situada al terme municipal d'Elx i pertanyent a l'Ajuntament d'Elx.  
L'objecte de l'ocupació és la instal·lació de una canonada subterrània de fosa dúctil de 1.590 metres de longitud, entre el barranquet de Manxon i el barranc de la Barbàsena, com a part de l'execució de les obres d'emergència per a la connexió entre el depòsit regulador de la dessaladora d'Alacant a Elx amb les connexions de Crevillent i el seu embassament.  
Aquest expedient se sotmet a informació pública en compliment del que estableixen la Llei 43/2003, de 21 de novembre, de forests, i l'article 83 de la Llei 39/2015, d'1 d'octubre, del procediment administratiu comú de les administracions públiques.  
Cosa que es fa pública perquè se'n prenga coneixement, i es fixa el termini d'un mes, a partir de la publicació del present anunci en el Diari Oficial de la Generalitat Valenciana, perquè els interessats puguen examinar l'expedient en les oficines de la Direcció Territorial, així com presentar-hi al·legacions, fent constar l'adreça i l'horari en què l'expedient podrà ser examinat.  
  
Alacant, 4 de setembre de 2018.- La directora territorial: M.ª Carmen Catalá Galvañ.
Diari Oficial de la Generalitat Valenciana


Sumari del DOGV 8251, del 09-03-2018 (2018/2296)

CORRECCIÓ d'errades de la convocatòria per a joves interessats a realitzar estades de mobilitat en empreses de la Unió Europea i previstes en el Pla de mobilitat del programa integral de qualificació i ocupació.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8251

Data del DOGV
:   09-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2296


Data del document
:   02-03-2018

Organisme emissor
:   Consell de Cambres Oficials de Comerc, Industria, Serveis i Navegacio de la Comunitat Valenciana

Tipus de document
:   Correcció d'errades

Correcció d'errades

 Descriptors 

:   * ajuda pública

CORRECCIÓ d'errades de la convocatòria per a joves interessats a realitzar estades de mobilitat en empreses de la Unió Europea i previstes en el Pla de mobilitat del programa integral de qualificació i ocupació. [2018/2296]  
  
S'ha observat un error en la publicació de la convocatòria esmentada (DOGV 8244, 28.02.2018), que es corregeix tot seguit.  
  
On diu:  
«El termini per a la presentació de sol·licituds s'iniciarà l'endemà de la publicació d'aquest anunci en el Diari Oficial de la Generalitat Valenciana i finalitzarà el 15 de setembre de 2018 o fins a esgotar la disponibilitat pressupostària»;  
Ha de dir:  
«El termini per a la presentació de sol·licituds s'iniciarà l'endemà de la publicació d'aquest anunci en el Diari Oficial de la Generalitat Valenciana i finalitzarà segons les dates detallades en les diferents convocatòries d'ajudes publicades per les cambres oficials de comerç, indústria, serveis i navegació de la Comunitat Valenciana o fins a esgotar la disponibilitat pressupostària».  
  
València, 2 de març de 2018.- El president: José Vicente Morata Estragués.